दरअसल लोकसभा उपचुनावों में गठबंधन के सामने करारी शिकस्त के बाद से बीजेपी ने जातिगत राजनीति पर स्थिति मजबूत करनी शुरू कर दी है. इसी क्रम में सीएम योगी आदित्यनाथ ने भी पिछले दिनों दलित आरक्षण को लेकर विपक्ष पर हमला किया. उन्होंने कहा कि अलीगढ़ मुस्लिम विश्वविद्यालय और जामिया में दलित आरक्षण पर कोई नहीं बोलता. इसी क्रम में पिछले दिनों बीजेपी की तरफ से एससी वित्त एवं विकास निगम अध्यक्ष लालजी निर्मल ने प्रमोशन में आरक्षण को लेकर समाजवादी पार्टी पर हमला किया. उन्होंने कहा कि यूपी में लाखों कार्मिक रिवर्ट कर दिए गए थे. सपा के राष्ट्रीय अध्यक्ष अखिलेश यादव ने विधानसभा चुनाव के मैनिफेस्टो में घोषित किया था कि वह प्रमोशन के आरक्षण के खिलाफ हैं. उन्हें अब अपनी स्थिति स्पष्ट करनी चाहिए.